Diari Oficial de la Generalitat Valenciana


Sumari del DOGV 5644, del 21-11-2007 (2007/13366)

RESOLUCIÓ de 9 de novembre de 2007, del conseller de Governació, per la qual es determina la composició de la Comissió de Codificació Civil Valenciana.
-------------------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/13556


Data del document
:   09-11-2007

Organisme emissor
:   Conselleria de Governació

Tipus de document
:   Resolució

Descriptors 

:   * Comissió de Codificació Civil Valenciana
    * reglament intern
    * legislació

RESOLUCIÓ de 9 de novembre de 2007, del conseller de Governació, per la qual es determina la composició de la Comissió de Codificació Civil Valenciana. [2007/13976]  
La Comissió de Codificació Civil Valenciana fou creada mitjançant el Decret 97/2004, d'11 de juny, del Consell de la Generalitat, com un òrgan col·legiat de suport al Consell, encarregat d'elaborar i presentar al Consell de la Generalitat els esborranys d'avantprojectes de llei en matèria de Dret Foral Civil valencià.  
El Decret 218/2007, de 26 d'octubre del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, té com a objecte la modificació de les funcions, l'estructura organitzativa i el règim de funcionament d'ambdós organismes.  
L'article 3 de l'esmentat Reglament de la Comissió de Codificació Civil Valenciana i del seu òrgan assessor, l'Observatori de Dret Civil, regula la composició de la Comissió de Codificació Civil Valenciana.  
La disposició transitòria final primera del Decret 218/2007, de 26 d'octubre, faculta el titular de la conselleria amb competències en matèria de desenvolupament estatutari per a dictar totes les disposicions que exigisquen l'aplicació i execució del decret.  
En compliment d'allò adés esmentat, en virtut de les competències atribuïdes per l'article 14 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, resolc:  
Primer  
Queda sense efecte la Resolució de 4 d'octubre de 2004, del conseller de Justícia i Administracions Públiques, per la qual designa els vocals de la Comissió de Codificació Civil Valenciana.  
Segon  
La composició de la Comissió de Codificació Civil Valenciana és la següent:  
President: el titular de la conselleria amb competències en matèria de desenvolupament estatutari, el conseller de Governació, Serafín Castellano Gómez.  
Vicepresident: el director general de l'Advocacia de la Generalitat, Jesús Emilio Torrejón Puchol.   
Vicepresidenta: la directora general de Coordinació del Desplegament Estatutari i Promoció de l'Autogovern, Carolina Salvador Moliner.  
Secretària general: la titular de la Sotssecretaria de la conselleria que tinga atribuïdes les competències en matèria de desenvolupament estatutari, la sotssecretària de Governació, Juana María Forés Villanueva.   
I, els vocals següents:  
Carmen Boldó Roda  
Mario Clemente Meoro  
Luis Delgado de Molina Hernández  
Vicente Domínguez Calatayud  
Vicente García Edo  
Vicente Garrido Mayol  
Luís Miguel Higuera Luján  
Rosa Moliner Navarro  
Javier Palao Gil  
Antonio Ripoll Soler  
Remedios Sánchez Ferriz  
Vicente Simó Santonja  
Manuel Uña LLorens  
Tercer  
El vocal Vicente Domínguez Calatayud serà el coordinador de la Comissió de Codificació Civil Valenciana.  
Quart  
D'acord amb el que disposa l'article 3 del Decret de la Generalitat, 218/2007, de 26 d'octubre del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat dels vocals de la Comissió de Codificació Civil Valenciana, tret de renúncia, cessament o revocació, tindrà una vigència de quatre anys, a comptar des de la data de la publicació d'aquesta resolució.  
Cinquè  
La present resolució es publicarà en el Diari Oficial de la Comunitat Valenciana.  
València, 9 de novembre de 2007.- El conseller de Governació: Serafín Castellano Gómez.